|  |  |
| --- | --- |
| ***Kápolnásnyék Község Önkormányzat***  ***2475. Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

**Ügyiratszám: K/**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  2475 Kápolnásnyék, Semmelweis tér 1/D. szám alatti található nyugdíjasklub terasz és járda felújítása

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

**Határozat** normatív

hatósági

x **egyéb**

A döntéshez egyszerű

minősített többség szükséges.

Az előterjesztés a kifüggesztési helyszínen közzétehető:

igen x

nem

Az előterjesztést nyílt ülésen kell tárgyalni.

Az előterjesztést zárt ülésen kell tárgyalni.

Az előterjesztés zárt ülésen tárgyalható.

A 2019.11.25-ei ülésen a Képviselő-testület egyetértett abban, hogy a 2475 Kápolnásnyék, Semmelweis tér 1/D. szám alatti nyugdíjasklubban szükséges felújítási munkákra mielőbb sort kell keríteni. Ennek jegyében januárban már megcsináltattuk a terasz fedését, most pedig a járda- és teraszburkolat felújítása következik. Mindez feltétlenül szükséges ahhoz, hogy a klub célközönsége, az idős emberek az épületet biztonságosan meg tudják közelíteni, és társaságba járásuknak, közösségi aktivitásuknak ne legyen akadálya az, hogy a járókerettel, kerekesszékkel vagy bottal közlekedők egy rossz állapotú burkolat miatt nem mernek elindulni.

A beruházás időszerűségéhez nem férhet kétség, ezek a hetek, amikor a klub a járványügyi helyzet miatt sajnos nem tudja betölteni a funkcióját, legalább az ilyen munkák elvégzésére alkalmasak.

Ismert, hogy ilyen nagyságrendű munkára a jelen körülmények mellett szinte lehetetlen szakembert találni, aki amellett, hogy megbízható és korrekt, még elfogadható határidőt is vállal. Egy árajánlatot sikerült beszerezni.



**VÁLLALKOZÁSI SZERZŐDÉS**

amely létrejött egyrészről **Kápolnásnyék Község Önkormányzata** (székhely: 2475 Kápolnásnyék, Fő utca 28., KSH szám: 15364500-8411-321-07, adószám: 15364500-2-07, fizetési számla száma: 11736082-15364500, törzskönyvi azonosító: 364504; képviseli **Podhorszki István** **polgármester**) mint megrendelő - továbbiakban: **Megrendelő** -

másrészről **KÁP-NYÉK ÖKOBAU KFT.** (székhely: 2475 Kápolnásnyék, Ravasz László u. 7., cégjegyzékszám:07-09-017272, adószám: 14931059-2-07, képviseli: **Pujzák Béla ügyvezető**) mint vállalkozó- továbbiakban: **Vállalkozó**; jelen szerződést kötő felek a továbbiakban együttesen: **Felek** - között az alulírott helyen és időben az alábbi feltételekkel:

1. **Bevezetés**

A szerződés alapja Kápolnásnyék Község Önkormányzata képviselő-testületének hatáskörében eljáró Kápolnásnyék Község Polgármestere …/2020. (…….) számú határozata.

Jelen vállalkozási szerződés Megrendelő által a ***„******2475 Kápolnásnyék, Semmelweis tér 1/D sz. alatt található önkormányzati tulajdonú nyugdíjas klub járda- és teraszburkolatának felújítása vállalkozási szerződés keretében”*** tárgyában lefolytatott ajánlatkérési eljárása eredményeképpen jött létre Felek között. Felek rögzítik, hogy az árajánlatkérés során zajlott helyszínbejáráson rögzített, és az ajánlat részévé tett műszaki tartalom a jelen szerződésnek részét képezi.

Vállalkozó nyilatkozik, hogy az egyösszegű (átalányáras) vállalási árát a helyszínbejáráson tapasztaltak figyelembevételével alakította ki.

**II. A Vállalkozási szerződés tárgya, a teljesítés helye, ideje, műszaki tartalom és mennyiség**

1. Jelen szerződés alapján Megrendelő megrendeli, Vállalkozó elvállalja a **2475 Kápolnásnyék, Semmelweis tér 1/D. sz. alatt található önkormányzati tulajdonú nyugdíjas klub járda- és teraszburkolata felújítási munkálatainak elvégzését**- továbbiakban együtt: **Kivitelezés** - a helyszínbejáráskor rögzített műszaki tartalomnak és követelményeknek megfelelően.

2. Teljesítés helye: 2475 Kápolnásnyék, Semmelweis tér 1/D.

3. Teljesítési határidő: Vállalkozó a Kivitelezést a munkaterület átadástól számított ***30*** napon belül köteles elvégezni. Megrendelő előteljesítést elfogad.

4. Felek rögzítik, hogy Vállalkozó akkor teljesít határidőre, amennyiben – figyelemmel az építőipari kivitelezési tevékenységről szóló 191/2009. (IX. 15.) Kormányrendelet 32. § (3) bekezdésében foglaltakra – a Kivitelezés átadás-átvételének időpontját jelen szerződés II/3. pontjában rögzített időtartamon belül jelöli meg és erről 5 nappal korábban írásban értesíti a megrendelőt – továbbiakban: Készre jelentés-.

5. Vállalkozó tudomásul veszi, hogy a Készre jelentésben az átadás-átvétel időpontjaként kizárólag olyan időpontot jelölhet meg, amely időpontra a Kivitelezés 100%-ban és maradéktalanul megvalósul.

6. Felek rögzítik, hogy amennyiben a Megrendelő a Készre jelentésben meghatározott átadás-átvétel napjától későbbi időpontban kezdi meg az átvételt - mely átvétel időpontja így a teljesítési határidőt túllépi - úgy Vállalkozó terhére jelen szerződés VI/1. pontjában foglalt jogkövetkezmény nem alkalmazható, Vállalkozó késedelme jogszerűen nem állapítható meg.

7. A Kivitelezés műszaki tartalmát és mennyiségét az I. pontban részletesen felsorolt dokumentumok tartalmazzák.

8. Megrendelő kijelenti, hogy a Kivitelezést illetően az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Kormányrendelet 17. §. (1a) bekezdésében foglaltak szerint jár el.

**III. Vállalkozói díj**

1. A Kivitelezés ellenszolgáltatásának a díja - továbbiakban: Vállalkozói díj- mindösszesen:

**722.835**,- Ft + ÁFA, azaz **hétszázhuszonkettőezer-nyolcszázharmincöt** forint plusz ÁFA, mindösszesen **918.000,- Ft**, azaz **kilencszáztizennyolcezer** forint.

1. A Vállalkozói díj a Kivitelezés megvalósításához szükséges minden díjat és költséget tartalmazza.
2. Felek rögzítik, hogy a Kivitelezés építési hatósági tudomásulvételi eljáráshoz nem kötött, ezért az általános forgalmi adóról szóló 2007. évi CXXVII. törvény 142. § (1) bekezdésének b) pontja értelmében a Vállalkozói díj ÁFA tartalmának megfizetésére az általános szabályok szerint kerül sor.

**IV. A számlák kiegyenlítése**

1. Vállalkozó a Kivitelezés során 1 db számla - végszámla benyújtására jogosult.
2. Végszámla kizárólag a Megrendelő által jóváhagyott jegyzőkönyv alapján kiállított teljesítésigazolás birtokában állítható ki. A teljesítésigazolás valamennyi munka hibátlan és hiánytalan elvégzése, valamint a szerződésben rögzített valamennyi egyéb feltétel teljesítése esetén adható ki. Megrendelő a teljesítésigazolást a műszaki átadás-átvételi jegyzőkönyv lezárásától számított 5 napon belül állítja ki. Amennyiben a Vállalkozó által megjelölt átadás-átvétel időpontját követő tizenöt napon belül Megrendelő nem kezdi meg az átadás-átvételi eljárást, vagy megkezdi, de azt a Kbt. 135. § (2) bekezdésében foglalt határidőn belül nem fejezi be, Vállalkozó kérésére Megrendelő a teljesítésigazolást köteles kiadni.
3. Vállalkozó a számlát a teljesítés igazolás kiadását követő 5 napon belül állítja ki.

**V. Kivitelezés megvalósítása**

1. A munkaterületet Megrendelő átadás-átvételi eljárás során bocsátja Vállalkozó rendelkezésére. A munkaterület átadásának időpontja legkésőbb a szerződéskötést követő 5. munkanap.
2. A munkaterület átadása Megrendelő kötelezettsége, a munkaterület átadás időpontjáról a Megrendelő az átadást megelőzően kellő időben értesíti a Vállalkozót. Felek a Kivitelezéssel kapcsolatos minden lényeges adatot, körülményt és utasítást az építési naplóban, a munkaterület átadásakor jegyzőkönyvben kötelesek egymással közölni.
3. A munkaterület átadási jegyzőkönyvben rögzített egyéb feltételeket a Vállalkozónak kell teljesíteni.
4. Az eltakarásra kerülő munkarészek eltakarás előtti beméretése - jogszabályi előírás szerinti körben – és dokumentálása Vállalkozó kötelessége. Vállalkozó köteles az eltakarásra kerülő munkarészeknél az eltakarást megelőző 3 nappal korábban Megrendelőt értesíteni. Az eltakarás csak a műszaki ellenőr jóváhagyásával történhet meg. A beméretések és dokumentálások elmulasztása miatt felmerülő kár vagy költségtöbblet a Vállalkozót terheli.
5. A műszaki átadás-átvételi eljárást az építőipari kivitelezési tevékenységről szóló 191/2009. (IX. 15.) Kormányrendelet 32. §-ában foglaltak szerint kell Vállalkozónak és Megrendelőnek lefolytatnia.

**VI. Vállalkozó teljesítéssel kapcsolatos egyéb kötelezettségei és jogai**

1. Amennyiben olyan okból, amelyért a Vállalkozó a felelős jelen szerződés II/3. pontjában meghatározott teljesítési határidőt elmulasztja, Megrendelő késedelmi kötbérre jogosult. A késedelmi kötbér mértéke a nettó vállalkozói díj 5 %-a/késedelmes nap. A késedelmi kötbért Megrendelő a teljesítési határidő eredménytelen elteltét követő naptól jelen szerződés II/4. és II/5. pontjaiban foglaltak betartásával a Vállalkozó által megjelölt átadás-átvétel napjáig számítja fel.
2. Megrendelő hibás teljesítés esetére kötbért köt ki. A hibás teljesítési kötbér mértéke 5 %. A kötbér alapja a nettó vállalkozói díj, illetve ha a hiba a szolgáltatás egészének rendeltetésszerű használatát nem akadályozza, a hiba miatt rendeltetésszerűen nem használható rész költségvetés szerinti értéke. Amennyiben Megrendelő kijavítást vagy kicserélést igényel, a késedelemre megállapított mértékű kötbért kell alkalmazni a hiba közlésétől a hiba kijavításáig vagy kicseréléséig terjedő időtartamra.
3. Vállalkozó a Szerződés Vállalkozónak felróható okból történő nem teljesítése esetén meghiúsulási kötbérre jogosult, melynek mértéke a teljes nettó vállalkozói díj 30%-a.
4. Vállalkozó köteles a Kivitelezés során mindenkor a jogszabálynak megfelelő építési naplót vezetni. Vállalkozó köteles a Megrendelő által megjelölt időpontra kitűzött egyeztetésen és ellenőrzésen részt venni és a kért tájékoztatást és felvilágosítást megadni.
5. Vállalkozó kötelezettsége a munkaterület biztonságos elzárása és környezetének rendben tartása, őrzése, valamint a szükséges figyelmeztető jelzések elhelyezése a vonatkozó hatályos jogszabályok figyelembevételével. A munkaterületen bekövetkező balesetekért és káresetekért Vállalkozót terheli a felelősség.
6. Vállalkozó köteles a Kivitelezést úgy megszervezni, hogy biztosítsa a munka gazdaságos és gyors befejezését. Vállalkozó a Kivitelezés során köteles folyamatosan egyeztetni a Megrendelővel.
7. Vállalkozó köteles a Kivitelezés során keletkezett törmeléket és hulladékot a hulladékról szóló 2012. évi CLXXXV. törvény alapján kezelni. Az elszállított törmelék és hulladék hulladéklerakó telep által igazolt befogadására vonatkozó bizonylatot, iratot Vállalkozó köteles átadni a Megrendelőnek.
8. Vállalkozó alvállalkozó igénybevételére jogosult. Vállalkozó a szerződés teljesítésének időtartama alatt köteles Megrendelőnek minden további, a teljesítésbe bevonni kívánt alvállalkozót előzetesen bejelenteni.
9. A teljesítésben részt vevő Alvállalkozó nem vehet igénybe saját teljesítésének 50%-át meghaladó mértékben további közreműködőt.
10. Vállalkozó kijelenti, hogy a Kivitelezéshez szükséges minden személyi, tárgyi és pénzügyi feltétel rendelkezésére áll.
11. Vállalkozó felelősséggel tartozik a hatályos munkaügyi, munka-, tűz- és egészségvédelmi, valamint biztonságtechnikai előírások betartásáért. Vállalkozó nyilatkozik, hogy a munkavégzés teljes időszaka alatt munka-, tűz- és egészségvédelmi, valamint biztonságtechnikai szempontból teljeskörűen felelősséget vállal a tárgyi munkával összefüggő tevékenységből esetlegesen eredő mindenféle személyi és vagyoni káreseményre.

**VII. Megrendelő teljesítéssel kapcsolatos kötelezettségei és jogai**

1. Megrendelő az általa megjelölt időpontban, de legalább 5 naponként jogosult ellenőrizni a Kivitelezést, amely során az addig már elvégzett, a folyamatban lévő és az elvégzendő munkákról felvilágosítást kérhet és tájékoztatást adhat.

**VIII. Átadás-átvétel**

1. Az átadás-átvételi eljárásról Felek – mindkét fél részéről aláírt - jegyzőkönyvet vesznek fel, amelyben rögzítik a Kivitelezési munka átvételét vagy annak megtagadását, az észlelt mennyiségi hiányokat és minőségi hibákat, valamint a Megrendelő által érvényesíteni kívánt szavatossági igényeket. A megállapított hibákat, hiányokat Vállalkozónak a jegyzőkönyvben rögzített határidőn belül ki kell küszöbölnie, továbbá el kell végeznie valamely hatóság által előírt munkákat is. Szerződő felek az újabb átadás-átvételre olyan póthatáridőt tűznek ki, amely elegendő a hibák (hiányok) kiküszöbölésére. Ha ez a póthatáridő is eredménytelenül telik el, akkor Megrendelő gyakorolhatja a hibás teljesítésből eredő jogait.

2. Megrendelő nem tagadhatja meg az átvételt, a rendeltetésszerű használatot nem akadályozó kisebb jelentőségű hibák, hiányosságok miatt.

**IX. Jótállás**

1. Vállalkozó az elvégzett munkára **12hónap** jótállást vállal. Megrendelő köteles a jótállási időszakon belül az esetleges jótállási munka elvégzésére való felhívást a Vállalkozó székhelyére írásban megküldeni. A jótállási időszakon belül Vállalkozó a Megrendelő által jelzett, a hibásan teljesített munkarészek kijavítását 15 napon belül, amennyiben ezt az időjárás vagy a javítási technológia nem teszi lehetővé, úgy az időjárás okozta akadály elhárulását követően vagy a technológia feltételek szakmailag indokolt határidőre történő biztosítása után haladéktalanul köteles megkezdeni és a műszakilag indokolt időtartamon belül térítésmentesen befejezni. A balesetveszélyt jelentő meghibásodás esetén a balesetveszély elhárításáról azonnal intézkednie kell a Vállalkozónak. Üzemeltetést gátló meghibásodás esetén a hiba elhárításának időtartama maximum 48 óra.

2. Felek rögzítik, hogy Vállalkozó a jótállás körében végzett hibaelhárításért ellenszolgáltatást, költségtérítést nem követelhet.

**X. A szerződés módosítása**

1. Jelen szerződés csak írásban módosítható.

2. Amennyiben a jelen szerződésben bármelyik szerződő fél adószáma, székhelye, fizetési számla száma, kapcsolattartásra megjelölt személye, illetőleg Vállalkozó tekintetében a cégjegyzékszáma megváltozna, Felek szerződésmódosítás nélkül a Szerződés mellékletének tekintik a megváltozott adatokat tartalmazó kiegészítést. Felek rögzítik, hogy az Ajánlatban szereplő, meghatározott gyártmányra, típusra történő hivatkozások csak a tárgy jellegének egyértelmű meghatározása érdekében történtek, ezért a Megrendelő - a jóváhagyott, azokkal mindenben egyenértékű terméket elfogad a kivitelezés során. A Megrendelő írásos nyilatkozatban elfogadott, a szükséges releváns dokumentumokkal alátámasztott és műszakilag egyenértékűnek tartott, a kivitelezés során eszközölt termékkiváltást Felek szerződésmódosítással a Szerződés mellékletének tekintik, amennyiben a termékkiváltás nem jár a Vállalkozási díj módosításával.

**XI. Kapcsolattartás**

1. Vállalkozó részéről a Kivitelezés elvégzésért felelős kapcsolattartó személy:

Név: **…………………………….**

Elérhetőségek:

Cím: …………………………………………………………..

Tel.: …………………………………………………………...

E-mail: ………………………………………………………..

1. Megrendelő kapcsolattartója, teljesítésigazolója:

Kapcsolattartó és teljesítésigazoló:

Név: **Podhorszki István polgármester**

Elérhetőségek:

Cím: …………2475 Kápolnásnyék, Fő u. 28.

Tel.: …………+36 (22) 574100

E-mail: ……...[*polgarmester@kapolnasnyek.hu*](mailto:polgarmester@kapolnasnyek.hu)

1. Felek kölcsönösen kötelesek egymást minden olyan körülményről haladéktalanul értesíteni, amely a kivitelezés eredményességét veszélyezteti vagy gátolja. Amennyiben a szerződés teljesítését veszélyeztető vagy gátló körülmény nem a Vállalkozó érdekkörében merül fel,- amennyiben erre jogosult - az akadály elhárítása érdekében Megrendelő haladéktalanul intézkedik, Vállalkozó pedig közreműködik. A munkavégzésre alkalmatlan időszakokat Felek az építési naplóban rögzítik.

**XII. Egyéb rendelkezések**

1. Felek a szerződés megkötése és a teljesítése kapcsán keletkezett esetleges jogviták elintézését közvetlen tárgyalások útján kísérlik meg. Ennek eredménytelensége esetén alávetik magukat értékhatártól függően I. fokon a Székesfehérvári Járásbíróság, illetve a Székesfehérvári Törvényszék kizárólagos illetékességének.
2. Vállalkozó kijelenti, hogy a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi. Vállalkozó kijelenti továbbá, hogyNemzeti Vagyonról szóló 2011. évi CXCVI törvény 3 § (1) bekezdésének 1. pontja alapján átlátható szervezetnek minősül.

3. Felek rögzítik, hogy semmis - a késedelmi kamat tekintetében a Ptk. 6:155. § (4) bekezdésében lehetővé tett eset kivételével - a szerződés azon rendelkezése, amely kizárja vagy korlátozza a Megrendelő szerződésszegése esetére irányadó jogkövetkezmények alkalmazását.

4. Jelen szerződésben nem szabályozott kérdésekben a Ptk., továbbá a mindenkor hatályos vonatkozó jogszabályok rendelkezéseit kell alkalmazni.

Kelt: Kápolnásnyék, 2020. …………………………………….

|  |  |
| --- | --- |
| ***Kápolnásnyék Község***  ***Önkormányzata***  **Podhorszki István polgármester**  Megrendelő | Vállalkozó |

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármesterének**

**6/2020. (IV.08.)**

**határozata**

**2475 Kápolnásnyék, Semmelweis tér 1/D. szám alatti található nyugdíjasklub terasz és járda felújítása**

Kápolnásnyék Község Polgármestere a döntéshozatal körülményei kapcsán az alábbiakat rögzíti.

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

1. A Kápolnásnyék 2475 Semmelweis tér 1/D. szám alatt található nyugdíjas klub teraszburkolat- és járdafelújítására érkezett árajánlat áttekintését követően az alábbiak szerint döntöttem. Kápolnásnyék Község Önkormányzat a döntéselőkészítő iratban foglalt tartalommal szerződést köt a **KÁP-NYÉK ÖKOBAU KFT.-vel** (székhely: 2475 Kápolnásnyék, Ravasz László u. 7., cégjegyzékszám:07-09-017272, adószám: 14931059-2-07, képviseli: **Pujzák Béla ügyvezető**), és a munkát tőle mindösszesen 918.000 Ft ellenében megrendeli.
2. A beruházás fedezetét az Önkormányzat 2020. évi költségvetésének szabad tartaléka terhére rendelem biztosítani.

Felkérem a jegyzőt, hogy a határozatom végrehajtásához szükséges intézkedéseket haladéktalanul tegye meg.

A határozat végrehajtásáért felelős: Szabóné Ánosi Ildikó

A határozat végrehajtásának határideje: azonnal

Kápolnásnyék, 2020. 04. 08.

K.m.f.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |